Bráðamóttaka Landspítalans er yfirfull og legudeildir sömuleiðis og því er geta til að taka á móti mörgum slösuðum, til dæmis eftir hópslys, skert, að sögn Hjalta Más Björnssonar, yfirlæknis bráðalækninga á spítalanum. Því hefur verið beint til fólks að leita frekar á heilsugæslu eða læknavakt, en á bráðamóttöku, vegna vægra slysa eða minniháttar veikinda. Margir sjúklingar bíða á bráðamóttökunni eftir að komast á legudeildir spítalans, þar sem einnig er þröngt.
Landspítalinn er með mjög ítarlegar viðbragðsáætlanir sem að gera ráð fyrir rýmingu bráðamóttökunnar og legudeilda og það að kalla út starfsfólk til þess að sinna slíkum viðburði þannig að ég hef fulla trú á því að landspítalinn geti sinnt því ef til þess kæmi en að því sögðu er þá náttúrulega viðbragðsgeta ekki jafn góð og hún ætti að vera þar sem að það eru í dag engin pláss laus í dag á Landspítalanum. Þannig að svigrúm okkar til þess að bregðast við mögulegu hópslysi eða náttúru-hamförum sem myndi valda miklu aðstreymi slasaðra á spítalann er skert og ekki jafn gott að það ætti að vera.